### Τα υλικά στη ζωή μας - Ψηφιακό Υλικό για Εκπαιδευτικούς
Αρχική | Τα πράγματα γύρω μας | Τα πράγματα γύρω μας αλλάζουν | Πληροφορίες

Τα πράγματα γύρω μας

· παρατηρούμε και περιγράφουμε τα πράγματα που συναντάμε στην καθημερινή μας ζωή.

Προτεινόμενη διάρκεια: 4 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι οι μαθητές/- τριες να ερευνήσουν υλικά και τις ιδιότητές τους. (Τα υλικά και οι ιδιότητές τους)

Τα προσδοκώμενα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· εντοπίζουν και να περιγράφουν υλικά που χρησιμοποιούν στην καθημερινή τους ζωή.

· διεξάγουν μια έρευνα που αφορά τα υλικά και τις ιδιότητες των υλικών που παρατηρούν.

· περιγράφουν και να ταξινομούν τα υλικά με βάση τις ιδιότητές τους.

Επιστημονικό κομμάτι

Τα παιδιά αρχίζουν να ερευνούν τις ιδιότητες των υλικών από την προσχολική ηλικία μέσω απλών και αισθησιοκινητικών δραστηριοτήτων. Η εξερεύνηση αυτή γίνεται πιο συστηματική και πολύπλοκη κατά τη διάρκεια της πρωτοβάθμιας και δευτεροβάθμιας εκπαίδευσης. Η μελέτη του Piaget για τη γνωστική ανάπτυξη των παιδιών δείχνει ότι τα παιδιά από την ηλικία των 3-5 ετών είναι σε θέση να εξερευνούν και να κατανοούν βασικές ιδιότητες των υλικών μέσω αισθησιοκινητικών δραστηριοτήτων. Επίσης, η National Science Teachers Association (NSTA) προτείνει την εισαγωγή βασικών εννοιών φυσικής και χημείας από την προσχολική ηλικία, μέσω παιχνιδιού και απλών πειραμάτων. Τέλος, έρευνες της American Association for the Advancement of Science (AAAS) υποστηρίζουν ότι η ενασχόληση με δραστηριότητες STEM από την πρώιμη παιδική ηλικία ενισχύει την κατανόηση των φυσικών επιστημών και προάγει τη δημιουργική σκέψη και την επίλυση προβλημάτων.

Αρχική εικόνα

Συζητάμε για τα πράγματα (βιβλία, τετράδιο, μολύβι, ψαλίδι, σάκα) που βλέπουμε στην εικόνα. Κάποια από αυτά είναι φτιαγμένα από χαρτί (τετράδιο, βιβλία), άλλο από ύφασμα (σάκος), άλλο από πλαστικό και μέταλλο (ψαλίδι) και άλλο από βασικό υλικό το ξύλο (μολύβι). Οι μαθητές/-τριες μπορούν να εκφράσουν απόψεις για το πώς αισθάνονται, όταν ακουμπούν τα πράγματα. Εάν αισθάνονται τα μαλακά και σκληρά αντικείμενα και να καταλήξουν σε μια διαπίστωση, ότι τα πράγματα μπορεί να διαφέρουν μεταξύ τους εξαιτίας των διαφορετικών υλικών από τα οποία είναι φτιαγμένα.

Απαντήσεις στις δραστηριότητες

Ας παρατηρήσουμε τα αντικείμενα στις παρακάτω εικόνες.

Γράφουμε στα κουτάκια ένα Α για εκείνα που είναι απαλά, ένα Μ για εκείνα που είναι μαλακά και ένα Σ για εκείνα που είναι σκληρά.

Τι υπάρχει μέσα στο κουτί;

Επιλέγεται από κάποιο/-α μαθητή/-τρια ένα αντικείμενο και τοποθετείται μέσα στο κουτί, χωρίς να το έχουν δει τα υπόλοιπα παιδιά. Στη συνέχεια επιλέγεται κάποιο από τα υπόλοιπα παιδιά να κρατήσει το κουτί με τα χέρια του, να το ανακατέψει και να προσπαθήσει να μαντέψει μέσα από ερωτήσεις το αντικείμενο που κρύβεται στο κουτί.

| Ερωτήσεις: - Είναι μαλακό, σκληρό ή απαλό; - Από τι υλικό είναι φτιαγμένο;

Ποια από τα παρακάτω αντικείμενα είναι φτιαγμένα από ξύλο. Τραβάμε μια γραμμούλα και τα ενώνουμε με το κομμάτι από τον κορμό.

Ποια από τα παρακάτω αντικείμενα είναι φτιαγμένα από γυαλί; Τραβάμε μια γραμμούλα και τα ενώνουμε με το κομμάτι από γυαλί.

Ποια από τα παρακάτω αντικείμενα είναι φτιαγμένα από ύφασμα; Τραβάμε μια γραμμούλα και τα ενώνουμε με τα χρωματιστά υφάσματα

Ποια από τα παρακάτω αντικείμενα είναι φτιαγμένα από μέταλλο; Τραβάμε μια γραμμούλα και τα ενώνουμε με το κομμάτι από μέταλλο.

Ποια από τα παρακάτω αντικείμενα είναι φτιαγμένα από πέτρα; Τραβάμε μια γραμμούλα και τα ενώνουμε με τις πέτρες.

Από ποια υλικά είναι φτιαγμένο ένα αυτοκίνητο;

Γράφουμε τα υλικά:

Μέταλλο, πλαστικό, ύφασμα και γυαλί.

Κάποια τρόφιμα τα αναγνωρίζουμε από τη γεύση τους, αν είναι δηλαδή γλυκιά, αλμυρή, ξινή ή πικρή. Στις εικόνες που ακολουθούν αντιστοιχίζουμε τις γεύσεις με τα προϊόντα.

Ας δούμε τι θυμόμαστε!

Παρατηρούμε τα πράγματα στις εικόνες που ακολουθούν. Από τι υλικό είναι φτιαγμένα; Ενώνουμε με μια γραμμή κάθε αντικείμενο με το κουτάκι που γράφει το υλικό του.